ગુજરાત રાજ્યમાં ચૂંટણીની મૌસમ ખીલતા અને પાટણ જીલ્લાની ચૂંટણી બીજા તબક્કામાં હોવાના પગલે માત્ર ચાણસ્મા વિધાનસભા ઉપર ભાજપના ઉમેદવારની ટીકીટ માત્ર જાહેર કરવામાં આવી છે ત્યારે બીજા ત્રણ વિધાનસભા વિસ્તારની બંને પક્ષો તરફથી ઉમેદવારોના નામ જાહેર કરવાના બાકી હોવાના કારણે તેમજ ચાણસ્મા વિધાનસભા ક્ષેત્રમાં કોંગ્રેસના ઉમેદવાર જાહેર કરવાના બાકી હોવાના પગલે જ્ઞાાતીગત સમીકરણો તેજ બનતા દાવેદારી નોંધાવનાર ઉમેદવારો દ્વારા તેમના જાતીય સમીકરણોને સાથે રાખી આગેવાનો સાથે મીટીંગોનો દોર શરૂ કરી પોતાના અંગત ગણાતા ટેકેદારો પાસે તેમની ઉમેદવારી નોંધાય તે માટેનું લોબીંગ શરૂ કરી દેવાતા તેમજ તેમને ટીકીટ મળશે તેવો અપાર વિશ્વાસ હોવાને પગલે દિવસ-રાત શહેર સહિત ગામડાઓમાં મીટીંગો સહિત સભાઓનો દોર શરૂ થઈ જવા પામ્યો છે તો બીજી તરફ ઠંડીની મૌસમ સાથે લગ્નની મૌસમ પણ ખીલી હોવાને પગલે ચૂંટણીની પરિસ્થિતિને ધ્યાને લઈ લગ્ન સમારંભમાં પણ ચૂંટણીની ચર્ચાઓ સામાન્ય બની જવા પામી છે ત્યારે રાત્રીના મોડા સુધી રાજકીય આગેવાનો અલગ અલગ વિસ્તારોમાં લોકોના ટોળા ભેગા કરી તેમને ટીકીટ મળે તો તેમની સાથે રાખવા માટેની અપિલ સહિત પ્રચાર-પ્રસારના શ્રી ગણેશ માંડી દીધા છે ત્યારે સાચી પરિસ્થિતિ ઉમેદવારો જાહેર થયા બાદ ખબર પડે ત્યારે બંને પક્ષો તરફથી ક્યા ઉમેદવારની ટીકીટ જાહેર કરવી તે માથાના દુઃખાવા સમાન બની રહ્યું હોવાના પગલે બંને પક્ષો દ્વારા બળવાના એંધાણ ન થાય અને સમુસુતરૂ સમગ્ર ટીકીટ વહેંચણી પાર ઉતરે તે માટે રાજકીય પાર્ટી દ્વારા પણ સંગઠન લેવલે કામગીરી હાથ ધરી હરીફાઈ કરી રહેલ ઉમેદવારોને સમજાવવા સહિત એક સુર કરવાના પ્રયત્નો હાથ ધર્યા હોવાનું જાણવા મળી રહ્યું છે.